Document ID: /roh_data/filtered/fineweb-2-filterrobots_roh.jsonl.gz/15417

La sonda siglia Kamil Stoch il meglier cun skis tar la concurrenza a Bischofshofen. El distanziescha il Norvegiais Anders Fannemel per 3,2 puncts. Terz daventa il Tudestg Andreas Wellinger.
Pari cun Sven Hannawald
Il classament da tut las quatter concurrenzas ad Oberstdorf, Garmisch-Partenkirchen, Puntina/Innsbruck e Bischofshofen – gudogna il Polac da 30 onns cun bunamain 70 puncts avantatg. Avant el eri sulet gartegià a Sven Hannawald avant 16 onns da gudagnar tut las concurrenzas.
Simon Ammann senza success
En la qualificaziun ed en il sigl d’emprova ha Simon Ammann fatg buna parita. L’emprim sigl da la concurrenza n’è dentant insumma betg gartegià , uschia che Simon Ammann sa ranghescha la finala sco 18avel a Bischofshofen. Killian Peier daventa 28avel.
RR novitads 20:00